Luciano ng Antioquia

Si Luciano ng Antioquia (c. 240 CE – Enero 7, 312) na kilala bilang Lucianong Martir ay isang presbiterong Kristiyano, teologo at martira. Siya ay isang iskolar at kilala sa kanyang asetismo.  Siya ay ipinanganak sa Samosata, Kommagene, Syria sa mga magulang na Kristiyano at nag-aral sa Edessa, Mesopotamia sa eskwela ni Macarius. Gayunpaman, ang tradisyong ito ay maaaring mula sa pagkalito sa kanyang kapangalang si Luciano ng Samosata, ang paganong satirista ng ika-2 siglo.

Salin ng Bibliang Hebreo
Si Luciano ay kilala sa kanyang resensiyon(pagbabago) ng Septuagint at Bagong Tipan ng Tekstong-uring Bizantino. Ang saling ito ay naging tanyag sa Syria at Asya Menor at kalaunang ginamit ni Crisostomo at mga kalaunang Ama ng simbahang Griyego na naging saligang ng textus receptus. Ayon sa kanya, inayos niya ang mga manuskritong kanyang natanggap sa mga maling nasama rito sa paglipas ng panahon. Binago niya ang Septuagint batay sa orhinal na Hebreo.  Dahil dito, binatikos siya. Ayon kay Jeronimo, ang salin ni Luciano ay isang "exemplaria Lucianea" ngunit sa ibang lugar ay binatikos ito. Isinulat ni Jeronimo: "Ang saling ito ay iba sa ating wika...Nilampasan ko ang mga aklat sa ngalang Luciano at Hesychius na ang ilan ay maling nag-aangkin ng autoridad na hindi naman pinapayagang baguhin ang Lumang Tipan  ng 72 Tagapasalin...na ang mga karagdagan ay naipakitang mali."

Mga sanggunian

Arianismo
Mga martir na Kristiyano